Un cercetător rus, care lucra la un tratament pentru cancer, a murit după ce a căzut de la etaj în Sankt Petersburg.
Omul de știință rus ar fi căzut de la etajul 14 al blocului în care locuia. La fața locului, oamenii legii au descoperit pe corpul biologului răni de cuțit. În acea zi, savantul a fost vizitat de un fost coleg de clasă, un media manager, cu care s-a certat.
Alexander Kagansky, un celebru biolog rus în vârstă de 45 ani, a fost găsit mort în fața blocului în care locuia, după ce ar fi căzut de etaj, scrie Meduza.io.Potrivit poliției, pe 19 decembrie au fost alertați cum că un bărbat pe jumătate gol a căzut de la etajul 14. La fața locului, oamenii legii au descoperit pe corpul biologului răni de cuțit.Totodată, anchetarii spun că, potrivit datelor preliminare, în acea zi, savantul a fost vizitat de un prieten cu care s-ar fi certat înainte de a cădea de la balcon. Bărbatul a fost reținut fiind suspectat de crimă, însă el susține că este nevinovat, iar omul de știință s-a sinucis.Potrivit Mash.ru, acesta este un fost coleg de clasă al lui Kagansky, un media manager pe nume Igor Ivanov.Alexander Kagansky a lucrat în laboratoare din Sankt Petersburg, Washington, Edinburgh și, de asemenea, a condus Centrul de Medicină Genomică și Regenerativă de la Universitatea Națională a Orientului Îndepărtat din Vladivostok. Printre alte studii, el căuta un tratament pentru cancer.